als_Latn dik_Latn ron_Latn
Ka mjaftuar me pak se një ore shi, qe kryeqyteti te përfshihet nga kaosi, trafiku si dhe nga përmbytjet e pjesshme. Disa nga rruge te qytetit u mbushen plot me ujë duke u bere te pakalueshme nga këmbësoret, një situate kjo e cila tregon qe Tirana vijon te ketë probleme serioze me urbanizimin. Kanalizimet ne një sere rrugësh, problematike, siç janë Don Bosko, Komuna e Parisit por edhe ne urën kryesore te bulevardit dolën jashtë funksionit duke vështirësuar kalimin e banoreve. Por një situate e ngjashme si kjo e sotmja, me reshje te dendura shiu pritet te përsëritet edhe te premten. Sipas meteorologëve temperaturat do te variojne nga 12 ne deri 25 grade celsius. Shirat e rrëmbyeshëm do te ndalojnë vetëm ne orët e para te se shtunës ku pritet te ketë dhe një përmirësim te motit. Edhe pse dielli do te rikthehet ne te gjithë territorin, serish kjo fundjave nuk i favorizon me pushuesit për plazh pasi temperaturat nuk do te shënojnë me shume se 24 grade celsius. E shtuna do te mbetet e vetmja dite e kthjellet për t’ia lëne vendin një jave te lagësht ne vazhdim.
als_Latn